stanford-oval/wikipedia huggingface dataset:
קלינקביצ'י (מחוז משנה)

מחוז משנה קלינקביצ'י (בבלארוסית: Калінкавіцкі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר קלינקביצ'י.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קלינקביצ'י 64,055 בני אדם. ההרכב האתני של האוכלוסייה במחוז היה: 92.7% בלארוסים, 4.37% רוסים ו-1.54 אוקראינים. שפות הדיבור הנפוצות: בלארוסית (70.89%) ורוסית (26.1%).
קלינקס

אריזת ממחטות מונחת על ממחטה פרוסה
קלינקס (באנגלית: Kleenex) הוא מותג אמריקאי של מגוון מוצרי היגיינה: ממחטות נייר, חיתולים, נייר טואלט, מגבונים לחים ועוד. קלינקס הוא סימן מסחר רשום של חברת קימברלי קלארק בארצות הברית, שמקורו במילה שהומצאה על ידי החברה ב-12 ביוני 1924. מוצרי קלינקס מיוצרים במעל ל-30 מדינות ונמכרים בלמעלה מ-170 מדינות. המותג קלינקס מוכר ברחבי העולם ומשמשים לעיתים כשם גנרי לממחטת נייר, בפרט בארצות הברית.
היסטוריה

החומר שממנו ממחטות קלינקס עשויות נקרא "צלו-כותנה" ("Cellucotton") ותוכנן על ידי חברת קימברלי-קלארק במהלך מלחמת העולם הראשונה, לשימוש בתור מסנן במסיכות גז. בשנת 1924 חברת קימברלי-קלארק הייתה לראשונה בעולם המערבי שייצרה ממחטות נייר לפנים (מאות שנים לפני כן כבר נעשה בממחטות נייר שימוש ביפן). עם השנים החליפה ממחטת הנייר את השימוש בממחטות בד.
ראו גם

ממחטת נייר
קימברלי קלארק
קוליץ'

| --- | --- |

 
 מאכלים
 סוג:  עוגה, לחם פסחא, מגדנאות 
 מוצא:  רוסיה, נסיכות מוסקבה 
 
בבושקה עם לחם קוליץ' וביצי פסחא צבעוניות, אזור סטברופול, רוסיה
איור זה מאת איוואן יאקובלביץ' ביליבין מרוסיה משתמש באורתוגרפיה בשפה הרוסית הישנה שניתן לתרגם לביצוע מודרני בנוסח "העיר קוליץ' עומדת, מפארת את עצמה; משבחת את עצמה על ערים אחרות; אין מקום טוב יותר ממני! כי אני כולי טבורוג ובצק! Х וה-В הם עבור Христос воскрес ("המשיח קם")
קוליץ' (ברוסית: Кулич) הוא השם הרוסי ללחם פסחא. אצל הסלאבים המזרחיים דוברי הרוסית, הלחם החגיגי שהוגש במועד זה היה עגול וגבוה, ומעליו עוצבו עיטורי בצק.
מאפיינים

הצורה הגלילית של העוגה קשורה לנוהג הכנסייה של אפיית ארטוס ("כיכר מחמצת", "לחם"). מסורת לחם הפסחא התפשטה בתרבויות שהיו קשורות לאימפריה הביזנטית ומהווה חלק תרבותי מסורתי של מדינות עם אוכלוסייה נוצרית אורתודוקסית. הוא נאכל במדינות כמו רוסיה, בלארוס, אוקראינה, רומניה, ארמניה, גאורגיה, מולדובה, מקדוניה הצפונית וסרביה.   קוליץ' הוא גרסה של לחמי פסחא (מכונה פאסקה) ומייצגת לא רק את חג הפסחא אלא גם את האביב. חג הפסחא הוא חגיגה חשובה מאוד במדינות מזרח אירופה, אפילו יותר חשובה מחג המולד.
הכנה

באופן מסורתי, לאחר טקס חג הפסחא, הקוליץ', שהוכנס לסל ומקושט בפרחים צבעוניים, מבורך על ידי הכומר. קוליץ' מבורך נאכל לפני ארוחת הבוקר כל יום. כל שארית קוליץ' שלא מברכים אותה אוכלים עם פאסקה לקינוח.
קוליץ' נאפה בתבניות גבוהות וגליליות (כמו קופסאות קפה או מיץ פירות). כאשר מתקרר, הקוליץ' מעוטר בציפוי לבן (שמטפטף מעט לאורך הצדדים) ובפרחים צבעוניים. מבחינה היסטורית, הוא הוגש לעיתים קרובות עם פאסקה גבינה הנושאת את הסמל ХВ (מברכת הפסחא המסורתית של Христос Bоскрес - Khristos voskres, "ישו קם").
קוליץ' נאכל רק בין חג הפסחא (העתקת חג הפסח עם משמעות אחרת) לבין חג הפנטקוסט (העתקת חג השבועות עם משמעות אחרת).
המתכון של קוליץ' דומה לזה של הפנטונה (panettone) האיטלקי, אבל הוא צפוף יותר ולכן שוקל הרבה יותר.
גלריה

לחם פאסקה רוסי קוליץ' ללא ציפוי ופירורים
ציור של אנשים עם ארוחת חג הפסחא
כומר הכנסייה האורתודוקסית של רומא (שני מימין) מברך על מאכלי פסחא, כולל מאכלי לחם, ביצים ויין
קוליץ' חולק את אותו שם כמו המקום באיראן
קוליץ'
לקריאה נוספת

קוזונאק
רשימת לחמים מתוקים
פנטונה
פאסקה (לחם)
פינקה (אנ')
ביצת פסחא
סטולן
הערות שוליים

↑  "Orthodox Easter in Ukraine". אורכב מ-המקור ב-2018-06-15. נבדק ב-2017-05-21.
↑  "Kiev Kulich (Ukraine) - sweet Kiev - dessert Kiev - desserts Kiev - sweets Kiev".
↑  "Why No Slavic Easter Is Complete Without Kulich". Kitchn (באנגלית). נבדק ב-2018-09-24.
↑  Kharzeeva, Anna; RBTH, special to (2015-04-10). "Kulich: A cake that means spring, not just Easter". www.rbth.com (באנגלית אמריקאית). נבדק ב-2019-03-08.
↑  "What to Know if You're Visiting Russia on Easter". TripSavvy. אורכב מ-המקור ב-2018-01-29. נבדק ב-2019-03-08.
↑  Dee, Aliza.
קישלטה

| --- | --- |
סמל קישלטהסמל קישלטה

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת נירבאטור
 שטח:  22 קמ"ר
 אוכלוסייה:  ‏
  ‑ בכפר:  1,794 (1 בינואר 2020)
 קואורדינטות:  47°50′00″N 22°01′00″E﻿ / ﻿47.833333333333°N 22.016666666667°E﻿ / 47.833333333333; 22.016666666667 
 אזור זמן:  UTC +1
 http://www.kisleta.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישלטה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישלטה  he tabBackground:;tabBorder:#aaa;defaultTab:0;
 
קישלטה (בהונגרית: Kisléta) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.
הכפר ואזורו מיושבים לסירוגין מאז המאה ה-14
יהודי קישלטה

יהודים ראשונים התיישבו בקישלטה כבר בשנת 1747 והקהילה היהודית התקיימה בכפר בדלות יחסית, החל משנת 1885 הייתה הקהילה כפופה לרבנות נירבאטור, במקום יש בית קברות יהודי ישן ובו כ-10 מצבות ישנות.
בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 42 חברים ואין רב למקום. אחרי כניסת הגרמנים להונגריה, נשלחו יהודי הכפר לגטו נירג'האזה ומשם למחנה ההשמדה אושוויץ שם רבים מיהודי הכפר נרצחו.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 45 |  |
| 1880 | 112 | 1,284 |
| 1910 | 100 |  |
| 1920 | 101 |  |
| 1930 | 68 |  |
| 1941 | 53 | 1,899 |
לקריאה נוספת

קישלטה בפנקס הקהילות הונגריה, עמוד 500
קיש-לאטא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 380. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  בית הקברות בקישלטה
↑  דף הקהילה של קישלטה במפקד קהילות הונגריה
↑  תיעוד יהודי קישלטה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירבאטור |
| --- | --- | --- |
| יישובים | נירבאטור • באטורליגט • אנצ'נץ' • קישלטה • מאריאפוץ' • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירלוגוש • נירמיהאידי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם |  |
| --- | --- |
בקרת זהויות :  GND: 4821449-8  VIAF: 242762742   WorldCat (עם VIAF): 242762742
קוליק תינוקות

| --- | --- |

 תחום:  רפואת ילדים 
 קישורים ומאגרי מידע
 eMedicine:  927760 
 סיווגים
 ICD-10:  R10.4 
 ICD-11:  DD93.1 
 
קוליק תינוקות (באנגלית: Baby colic) מוכר גם בשמות: קדדת, כאב בטן אצל תינוקות או כאב בטן קוליקי) הוא מצב המתבטא אצל תינוקות בהתקפי כאב בטן עוויתיים ופתאומיים. כאבים אלו נפוצים אצל תינוקות במיוחד בגילאי שבועיים עד שלושה חודשים. סיבותיה של התופעה אינן ברורות. ההתקפים הבלתי צפויים מתרחשים, בדרך כלל, בשעות הערב המוקדמות, ונוטים להחמיר אחרי ארוחות. הם מלווים לרוב בבכי, אנחות והתפתלויות של התינוק, והם חולפים ללא טיפול לקראת גיל שלושה עד ארבעה חודשים.
אבחון

ההגדרה הרפואית הרווחת לקוליק היא "מצב שבו תינוק בריא חווה התקפי כאב בלתי מוסברים הנמשכים למעלה מ-3 שעות ביום, למשך 3 ימים לפחות בשבוע ובמשך 3 שבועות לפחות ומסתיים, בדרך כלל, בגיל 3 חודשים". אולם, אנשי מקצוע רבים סבורים כי ההגדרה מצומצמת ומגבילה, וכי גם תינוקות החורגים מלוחות הזמנים הנקובים בה עשויים לסבול מהתופעה.
אבחון כאבי בטן אצל תינוקות נעשה בדרך השלילה. כל עוד התינוק רגוע, בריא ושמח בשאר הזמן, ולא נראה כי הוא סובל מבעיה בריאותית אחרת, הוא יאובחן כסובל מקוליק.
גורמים

מחקרים רבים שנערכו בנושא לא הצליחו לבודד גורם יחיד שאחראי לקוליק, אולם גישות רפואיות שונות מעלות מספר סברות למקור התופעה:
נוכחות גזים בקיבה או במעיים, שאינם מתפנים מהגוף
אלרגיה
אי-סבילות ללקטוז
חוסר בשלות של מערכת העיכול
בליעת אוויר במהלך הנקה, בכי או האכלה מבקבוק
רבות מהסיבות לקוליק מיוחסות למזון שהתינוק או אימו צורכים. אף על פי כן, לא מומלץ לשנות את מזון התינוקות הקיים או להפסיק להיניק את התינוק עקב קוליק. ניתן לנסות לשנות את הרכב המזון שצורכת האם המיניקה כדי לבחון אם הימנעות מסוגי מזון מסוימים מקלה על התינוק.
טיפול

תופעת הגזים אצל תינוקות חולפת מעצמה בסביבות גיל 3 חודשים, אולם ישנן דרכים לטפל, ובעיקר להקל על התינוק במהלך התקופה.
טיפול > טיפול תרופתי

תכשירים לתינוקות המכילים סימתיקון (Simethicone) לא הוכחו כמועילים לטיפול בקוליק. במחקר גדול שהשתתפו בו למעלה מ-4000 הורים לתינוקות ושנערך בשנת 2017 נמצא כי מתן תמיסת סימיתיקון הפחית את סימני הקוליק ב 70% כבר מהיום הראשון ובהמשך, למעלה מ 90% מהתינוקות חוו הקלה משמעותית ואף העלמות התופעה כליל.
טיפול > טיפול לא תרופתי

גישה נפוצה אחרת, נוקטת באמצעים לא תרופתיים להרגעה, ביניהם:
מציצת מוצץ או אצבע (אינה מומלצת לפני גיל חודש)
עיטוף גוף התינוק בשמיכה דקה
ערסול התינוק באופן בו כפות הרגליים מתקרבות לראש, תוך הקשתת הגב
נדנוד קל של התינוק לאורך זמן כשהוא מונח על הבטן או על הצד
ליטוף ועיסוי
אמבטיה חמימה
נשיאת התינוק על הידיים או במנשא, צמוד לגוף ההורה
סימנים מדאיגים

תופעת הקוליק אינה גורמת לסיבוכים ואינה מצריכה מעקב רפואי מיוחד, אלא אם מופיעים אחד או יותר מהתסמינים הבאים:
הקאות
שינוי במרקם או בצבע הצואה
חוסר מנוחה בזמן האכלה
חום גבוה
אדישות
עלייה דלה במשקל או ירידה במשקל
תסמינים אלו עשויים להעיד על כך שלא מדובר בקוליק, אלא בבעיה בריאותית אחרת שמצריכה טיפול שונה.
הערות שוליים

↑  משמעות הבכי של תינוקות, באתר משרד הבריאות
↑  Tummy Troubles, Colic, and Mama’s Diet, באתר The Science of Mom
↑  Simethicone בוויקיפדיה האנגלית
↑  Martin Goldman, Tricia Beaumont, A real world evaluation of a treatment for infant colic based on the experience and perceptions of 4004 parents, British Journal of Nursing (Mark Allen Publishing) 26, 03 01, 2017, עמ' S3–S10 doi: 10.12968/bjon.2017.26.Sup5.S3
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קונמארה

| --- | --- |

 מדינה:  אירלנד אירלנד
 קואורדינטות:  53°31′31″N 9°56′17″W﻿ / ﻿53.525233°N 9.938003°W﻿ / 53.525233; -9.938003 
  מפת מיקום  מפה מפורטת   (למפת אירלנד מוגדלת) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קונמארה(למפת אירלנד רגילה) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קונמארה  he tabBackground:;tabBorder:#aaa;defaultTab:0;
 
נוף טיפוסי בקונמארה
שתים עשרה הפסגות (Twelve Bens)
קונמארה (באנגלית: Connemara; באירית:  Conamara) הוא חבל ארץ במערב אירלנד, במחוז גולוויי שבפרובינציית קונכט, השוכן בחצי אי לחוף האוקיינוס האטלנטי. השם קונמארה מקורו באירית "Conmhaicne Mara" שמשמעותו צאצאי הים.
קונמארה היא אזור מיושב בדלילות יחסית, עשיר בנוף הררי, באגמים בנחלים ובביצות-כבול. אוסקר ויילד כינה את נופי החבל "יופי פראי". גבולה המזרחי הוא אגם לוך קוריב, והגבול הצפוני הוא פיורד ארוך המוביל לנמל קילרי. במערב ובדרום גובל החבל בחופי ים.
בירוק: מחוז גולוויי. קונמארה מהווה את חלקו המערבי של המחוז
החוף במערב מפורץ וסלעי מאוד, והוא אחד ממקורות המשיכה העיקריים לתיירים חובבי הנוף. בלב החבל רכס הרים הכולל 12 פסגות ושמו Twelve Bens. הרכס, יחד עם נהר אוונגלין, מחלק את החבל לשני חלקים - הצפוני והדרומי.
בסמוך לרכס שוכן הפארק הלאומי קונמארה שנפתח ב-1980 ושמשתרע על פני 16,000 דונם של הרים, ביצות, מדשאות, יערות ושטחים צחיחים. בפארק ניתן למצוא צמחייה מגוונת, לצד מגוון בעלי כנף ומספר מצומצם של יונקים.
לא הרחק מהפארק, לחוף אגם, שוכן מנזר קיילמור (טירה הנקראת Kylemore Abbey). הטירה שנבנתה בין 1863 ל-1868 על ידי חבר פרלמנט בריטי לצורך מגורי משפחתו, נחשבת לאחת מהטירות היפות באירלנד. כיום היא משמשת כמנזר בנדיקטי וכפנימיה לבנות. המנזר נחשב לאחת האטרקציות התיירותיות המובילות בקונמארה.
העיירה הגדולה בקונמארה היא קליפדן, שמונה כ-1,500 תושבים. מרבית החבל נמנית עם הגיילטאכט - האזורים באירלנד בהם האירית (ולא האנגלית) היא השפה השלטת.
גלריית תמונות

נוף בקונמארה
מנזר קיילמור
הפיורד של נמל קילרי - גבולה הצפוני של קונמארה
קונסאלאש

קונסאלאש (בהונגרית: Kunszállás) הוא כפר יחסית חדש בנפת קצ'קמט שבמחוז באץ'-קישקון במרכז הונגריה.
האזור מיושב מאות שנים ונמצאו בו עדויות להתיישבות מתקופת הברונזה, אך היישוב עצמו הוקם בשנת 1945 והוכרז ככפר עצמאי לאחר שנפרד מקישקונמאישה (Kiskunmajsa). בתחילה הכפר נקרא מאישאיקבסאלאש (Majsajakabszállás) ובשנת 1948 קיבל את שמו קונסאלאש.
הערות שוליים

↑  נתוני הכפר באתר הלמ"ס ההונגרי
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת קצ'קמט |
| --- | --- | --- |
| יישובים | קצ'קמט • אגשאג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קרקאג'האזה • קונברץ' • קונסאלאש • לדאנבנה • לאיושמיז'ה • ניארלרינץ • אורגוואן • וארושפלד |  |
קסניה

קסניה (ביוונית עתיקה: ξενία, "יחסי אורחות') הייתה אחד המוסדות החברתיים שהסדירו את יחסי האנוש הבסיסיים במסגרת החברה השבטית והפוליס הקדומה ביוון העתיקה וגם לאחר מכן. הקסנייה היא הסכם בין האנשים, שחיבר ביניהם בקשרי דם אחד כלפי השני. לולא הקסנייה לא היה נפרץ מחסום ההסתגרות בתוך הקבוצה המשפחתית. הקסנייה נשמרה בזכות אמונתם של היוונים בעזרה הדדית ובידידות מתוך הסכמה. על המורד במוסד הקסנייה הוטלו סנקציות חמורות, שבעת העתיקה היו אמצעי הרתעה יעילים.
לאזרח היווני הייתה נאמנות ומחויבות כלפי הפוליס שלו, אך עם זאת, במהלך השנים התקיימה נאמנות רוחבית שחצתה בין ערים שונות, למעמדות שווים ולפיכך, היא עלתה על עקרון הפוליס (הגנה על המדינה שלך). היחסים של הקסניה כללו תנאים, כאשר אחד מהם היה אי פגיעה באורח בידי המארח ולהפך, כך במלחמות בין ערים יכלו אנשים להימנע מלחימה מול אנשים מסוימים כיוון שהיו להם יחסי אורחות. הקסניה יכלה גם לעבור מדור לדור. דוגמה לכך נמצאת ב"איליאדה" כאשר גלאוקוס, שלחם עבור טרויה, מגלה כי סבו פלרקונס היה ביחסי אורחות עם אביו של האיש שלחם מולו, דיומדס. לפיכך, מחליטים השניים לא להילחם זה מול זה והם מחליפים ביניהם את הבגדים.
הקסניה הייתה פרוטקול ארוך שדרש הזדהות מהאורח, תחינה בפני המארח, דיאלוג ארוך, השתתפות במשתה ובספורט כדי לבדוק האם האורח אכן מסוגל לקבל על עצמו את הנטל של הקסניה. בתום הקסניה היה האורח מקבל מתנות.
מדי פעם שימשה הקסניה כסוג של טקס מעבר עבור נערים. כלומר, אם היה הנער אחראי מספיק כדי להיות מסוגל להיות בביתו של המארח שלו, היה בכך סימן לבגרות. כפי שמתואר ב"אודיסאה", כאשר טלמכוס, בנו של אודיסאוס, מבקש אורחות אצל נסטור, מארח אביו. בדרך כלל, היה הבן לומד את הפרוטוקול על ידי חיקוי האב. כיוון שאביו לא היה חלק מחייו, לווה טלמכוס בידי אתנה (שהייתה בדמותו של מלטס).
במקורות

במלחמת טרויה, מנלאוס קושר קשרי קסניה עם פאריס נסיך טרויה, וזה מפר אותם עת הוא חוטף/עוזב עם אשתו הלנה (השאלה האם זו עוזבת מרצונה או נחטפת נותרת פתוחה, שעה שישנן גרסאות שונות של הסיפור). הפרת הקסניה היא מבין ההצדקות הבולטות לגורלה של העיר.
איליאדה ספר 6 – על גלאוקוס ולדיומדס היו בעלי יחסי אורחות שעברו בדורות. פלרקונס, סבו של גלאוקוס התארח אצל אביו של דיומדס.
אודיסיאה שיר 3 - טלמכוס אצל נסטור.
אודיסיאה ספר תשיעי - אודיסאוס אצל הקיקלופ
אודיסאוס ספר 6 - התקבלות אודיסאוס ביד נאוסיקאה
אודיסאוס ספר 7 - התקבלות אודיסאוס בארמון אלקינואוס
אודיסאוס ספר 8 - התקבלות בפומבי בממלכת אלקינאוס
קובלט

.
קוֹבַּלְט (באנגלית: Cobalt) הוא יסוד כימי שסמלו הכימי Co ומספרו האטומי 27.
תכונות

קובלט הוא מתכת חזקה, בצבע לבן-כסוף ופרומגנטית. קובלט, כמו ניקל, מאפיין מטאורים, בשל המצאו בהם בריכוז גבוה יחסית. קובלט מתכתי מופיע בשני מבנים קריסטלוגרפים, hcp ו־fcc.
דרגות החמצון של קובלט הן 2+ ו-3+. הדרגה 1+ קיימת לעיתים נדירות.
שימושים

לקובלט מספר שימושים, בהם:
נייר הספוג ביוני קובלט (נייר קובלט) הוא אינדיקטור המזהה נוכחות מים.
בסגסוגות:
ייצור סגסוגות-על (הניחנות ביכולת לעמוד בלחצים וטמפרטורות גבוהים מאוד), מהן בונים מנועי מטוסים.
שילוב קובלט בסגסוגות מגביר עמידות בפני קורוזיה ושחיקה.
חיזוק קרבידים וכלים אחרים.
ייצור מגנטים ואמצעי אחסון מגנטיים.
מגנטי "אלניקו" - סגסוגת של קובלט, ברזל, ניקל, אלומיניום ונחושת.
לקובלט תפקיד כזרז בתעשיית הנפט והכימיקלים.
בציפוי מתכות באלקטרוליזה, בזכות הקשיחות והעמידות בפני קורוזיה.
צבענים חזקים ועמידים בצבעים כחול, סגול, צהוב וירוק, למשל כחול קובלט או אוראולין.
קובלט הוא אחד המרכיבים בסוללות.
60 Co הוא מקור נפוץ לקרינת גמא מכיוון שקל ונוח להפיק אותו בכמויות גדולות.
ל-60Co שימוש ברדיותרפיה.
עיקור מזון ("פיסטור קר") ואביזרי עזר ברפואה.
תפקיד ביולוגי

קובלט הוא מינרל קורט - בכמויות זעירות, קובלט חיוני ליצורים חיים רבים, כולל האדם. כמויות מזעריות של קובלט באדמה משפרות את בריאותן של חיות מרעה. קובלט הוא אחד ממרכיבי ויטמין B12.
תפקיד ביולוגי > שימושים ברפואה

60Co הוא מתכת רדיואקטיבית שמשתמשים בה לעיתים קרובות ברדיותרפיה. אחד החסרונות בשימוש ב-60Co הוא העובדה ששימוש בו מפזר אבק מתכתי, המקשה, טכנית, על פעולות הגנה בפני קרינה. המקור ל-60Co שימושי למשך חמש שנים, על אף שהוא ממשיך להקרין גם אחרי זמן זה (בעוצמה נמוכה יותר).
תפקיד ביולוגי > שימושים בחקלאות

יוני קובלט משמשים בחקלאות, בשל יכולתם לעכב את האנזים ACC OXIDASE, האחראי ליצירת ההורמון הצמחי אתילן.
היסטוריה

תרכובות קובלט היו ידועות לאנושות עוד מימי קדם, והן שימשו ליצירת צבע כחול לשימושים שונים, ובמיוחד ליצירת זכוכית כחולה.
קובלט הוא המתכת הראשונה שזיהויה מתועד - הכימאי השוודי גאורג ברנדט (אנ') הפריד את הקובלט מעפרה בסביבות שנת 1735 ותיאר אותו כ"מתכת-למחצה" נוספת על אלה שהיו ידועות מימי קדם (בהן מנה את הכספית, הביסמוט, האבץ, האנטימון והארסן). ברנדט גם הראה שמקור הצבע הכחול בעפרות ששימשו ליצירת זכוכית כחולה הוא בקובלט ולא בביסמוט (הנמצא לעיתים קרובות בעפרה יחד עם קובלט) ותיאר מספר תכונות המבדילות בין קובלט וביסמוט.
במשך המאה ה-19 הפיקה נורווגיה 70% - 80% מתפוקת הקובלט העולמית.
ב-1938 גילו ג'ואן ליווינגוד וגלן תיאודור סיבורג את האיזוטופ הרדיואקטיבי קובלט-60.
מקור השם "קובלט" הוא בגרמנית, Kobold, שמשמעותה "שדון" או "רוח זדונית". כורים היו מכנים את המינרל שממנו הופק הצבע הכחול "עפרת השדים" מכיוון שלעיתים קרובות היא הכילה ארסן, שאדיו היו נפלטים בתהליך היתוך העפרה וגורמים להרעלה.
על פי נתוני 2022, קונגו היא היצואנית הגדולה ביותר בעולם של קובלט, עם 5.25 מיליארד דולר ערך ייצוא (50% מסך כל הייצוא העולמי). ארבע המדינות הבאות בתור (קנדה, ארצות הברית, פינלנד וסין), תורמות יחדיו כ-1.5 מיליארד דולר שווי ערך ייצוא קובלט.
צורה בטבע

קובלט אינו נמצא בטבע בצורה מתכתית טהורה, והוא מופק מעפרות הנכרות במכרות. המחצבים העיקריים הם קובלטיט (Cobaltite) (אנ'), אריתריט (Erythrite) (אנ'), גלאוקודוט (Glaucodot) (אנ') וסקאטרודיט (Skutterudite) (אנ').
המדינות המובילות בהפקת קובלט בעולם הן זמביה, קונגו, רוסיה, סין ואוסטרליה. כרייתו בקונגו גוררת בעקבותיה טענות באשר לעבדות המקומיים בידי חברות זרות.
אמצעי זהירות

תרכובות קובלט מצריכות טיפול מיוחד בשל רעילותן.
האיזוטופ קובלט-60, שהוא רדיואקטיבי עם זמן מחצית חיים של כ-5 שנים, פולט קרני גמא שעשויות לגרום לסרטן, ולכן מהווה זיהום סביבתי חמור. בליעת קובלט-60 מסוכנת עוד יותר, מכיוון שבמקרה זה הקובלט הרדיואקטיבי נכנס לרקמות ומקרין מבפנים, ולא ניתן לסלקו.
בשנות המלחמה הקרה הועלה רעיון של נשק גרעיני "מלוכלך" שיכלול כמות גדולה של קובלט. תגובת השרשרת של ביקוע גרעיני יכולה להפוך קובלט-59 לקובלט-60 אשר יתפזר בשטח נרחב וייצור רדיואקטיביות שתהפוך את הסביבה למסוכנת לנוכחות אנושית במשך שנים רבות. ככל הידוע תוכניות אלה לא מומשו.
הערות שוליים

↑   צח יוקד, קשה להאמין אילו זוועות מתרחשות רק כדי שנוכל לגלוש בסמארטפון, באתר הארץ, 11 בינואר 2023
| --- | --- |
בקרת זהויות :  NLI: 987007284052205171  BnF: cb119794179 (data)  GND: 4070047-1  LCCN: sh85027513  LNB: 000216325  NDL: 00566072  NKC: ph543047
קלינצי

קְלִינְצִי (ברוסית: Клинцы́) היא עיר במחוז בריאנסק שבמערב רוסיה, על גדת נהר טורוסנה, בה התקיימה עד השואה קהילה יהודית גדולה.
תולדות היישוב

קלינצי נוסדה בשנת 1707, ובמהלך המאה ה-18 נפתחו בה מספר בתי דפוס. במאה ה-19 הפך היישוב למרכז טקסטיל אזורי, ובשנת 1925 הוענק לו מעמד של עיר.
יהודי קלינצי

טרם פרוץ מלחמת העולם השנייה נמנו בעיר כ-6,500 יהודים, כ-16% מתושביה. בתקופה הסובייטית פעלו בעיר ארבעה בתי ספר יידיים.
טרם כיבוש בעיר בידי הגרמנים במבצע ברברוסה, הספיקו להימלט ממנה כמחצית מיהודיה. לאחר כיבושה, ב-20 באוגוסט 1941, ערכו הגרמנים רישום של יהודיה, ובספטמבר שלאחר מכן הוציאו בה להורג 165 יהודים. בהמשך, רוכזו כ-3,000 יהודי העיר הנותרים ויהודי יישובי הסביבה בגטו שהוקם בכפר באני (Banniy) הסמוך לעיר. על יושבי הגטו הוטלו גזירות שונות, והוא נשמר בידי המשטרה הרוסית.
באקציה המונית שביצעו הגרמנים בגטו ב-6 עד 7 בדצמבר 1941, רצחו אלו בין 2,500 ל-3,000 מיושביו. כ-100 יהודים בעלי מקצוע מהגטו שהושארו בחיים נרצחו באביב 1942.
ערים תאומות

בולגריה קיוסטנדיל, בולגריה
קספר (כפר)

| --- | --- |
סמל קספרסמל קספר

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת מזקובאצ'האזה
 שטח:  33.28 קמ"ר
 אוכלוסייה:  ‏
  ‑ בכפר:  1,620 (1 בינואר 2024)
 קואורדינטות:  46°28′00″N 20°50′00″E﻿ / ﻿46.466666666667°N 20.833333333333°E﻿ / 46.466666666667; 20.833333333333 
 אזור זמן:  UTC +1
 https://kaszaper.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קספר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קספר  he tabBackground:;tabBorder:#aaa;defaultTab:0;
 
קספר (בהונגרית: Kaszaper) הוא כפר בנפת מזקובאצ'האזה שבמחוז בקש בדרום מזרח הונגריה.
גאוגרפיה

כמו יישובים רבים באירופה גם מספר התושבים בקספר נמצא בירידה. בשנת 1990 חיו בכפר 1,958 תושבים, ובשנת 2023 רק 1,627 תושבים.
על פי מפקד האוכלוסין של יהודי הונגריה, חיו בכפר 13 יהודים (מתוך 1,030 תושבים)
בשנת 1944 נרצח לפחות יהודי אחד מהכפר בשואת יהודי הונגריה.